polyglot-tagger/wikipedia-language-snippets-filtered huggingface dataset:
గ్రీకు నాటకరంగం పుట్టుకకు ఆధారాలేవి లభించలేదు. ఏథెన్స్ లో నాటకం మత ఉత్సవాల నుండి పుట్టిందని చరిత్రకారులు చెబుతున్నారు. గ్రీకులకు వ్యవసాయమే ముఖ్య వృత్తి. ఆ వ్యవసాయం పంచభూతాలపైనే ఆధారపడి ఉంటుంది కాబట్టి, ఆ పంచభూతాలనే వారు దేవులగా పూజించడం మొదలెట్టారు. యజ్ఞాలు, కత్రువులు నిర్వహించేవారు. వాటిలోనుండే గ్రీకు నాటకం పుట్టిందని పాశ్చాత్య విమర్శకులు నిర్ధారించారు.
మధ్య కామెడీ : మిడిల్ కామేడికి కూడా అరిస్టోఫెన్స్ పేరు ప్రసిద్ధం. చివరి దశలో ఈయన రాసిన నాటకాలు మిడిల్ కామెడీకి చెందినవే. నాలుగవ శతాబ్దపు చివరి మూడు పాదాలలో ప్రేమ, కుట్రలకు సంబంధించిన ఇతివృత్తాలు గల నాటకాలు వెలువడినట్లు తెలుస్తుంది.
పిసిస్టాటస్ అనే ఒక క్రూర పాలకుడు డయోనిసస్ ఉత్సవాన్ని ఏథెన్స్ నగరంలో క్రీ.పూ. 535లో జరిపించాడని తెలుస్తున్నది. ఈయన వల్లే హోమర్ రాసిన ఇలియడ్ ఒడిస్సీ కావ్యాలలో నాయకులైన అగమెమ్మన్, ఒడీసియస్ వంటి పాత్రలు కీర్తన గీతాల్లోకి ప్రవేశించాయంటారు.
పాత కామెడీ: క్రేటినస్ , యుపోలిన్ లను తొలి కామెడీ కర్తలుగా పరిగణిస్తారు. ది క్లౌడ్స్ అనే నాటకాన్ని యుపోలిస్ రాశాడు. అరిస్టోఫెన్స్ కాలంలో కామెడీ ఉచ్ఛస్థితికి చేరుకుంది.
క్రీ.పూ. 6వ శతాబ్దంలో గ్రీసులో నగర రాజ్యాలు ఉండేవి. వీటిలో ప్రధానమైంది ఏథెన్స్. సోక్రటీస్, అరిస్టాటిల్ వంటి తత్వవేత్తలు, నాటక రచయితలు ఏథెన్స్ వారే.
ఈ పత్రిక తొలి సంచిక మార్చి 1928లో వెలువడింది. ఈ పత్రిక 1942లో అనివార్యమైన యుద్ధపరిస్థితులలో తాత్కాలికంగా నిలిచిపోయి 1946లో తిరిగి ప్రారంభమైంది. ఈ పత్రికలో ప్రతి సంచికలోనూ సి.ఎన్.వెంకటరావు మొదలైన చిత్రకారుల తైలవర్ణ చిత్రాలు ప్రచురించేవారు. కనుపర్తి వరలక్ష్మమ్మ, వావిలికొలను సుబ్బారావు, కల్లూరు అహోబలరావు, విశ్వనాథ కవిరాజు, గంటి కృష్ణవేణమ్మ, వెల్లాల ఉమామహేశ్వరరావు, గుమ్మడిదల దుర్గాబాయమ్మ, అనుముల వెంకటశేషకవి, శివరాజు వెంకట సుబ్బారావు, కవికొండల వెంకటరావు, అంగర వెంకటకృష్ణారావు మొదలైనవారి రచనలు ఉన్నాయి.
20వ శతాబ్దంలో ఆయుర్వేద వైద్యనిపుణులు కె.యన్. కేసరి 1934లో స్వర్ణకంకణము పురస్కారము ప్రారంభించి సాహిత్య, సాంస్కృతిక, తదితర రంగాలలో విశిష్టసేవ చేసిన స్త్రీలను సత్కరిస్తున్నారు. ఆధునిక యుగంలో స్త్రీలని క్రమపద్ధతిలో ఏటా సత్కరించడం ఈ స్వర్ణకంకణముతో మొదలయింది. ఇంతవరకు సుమారు ఒక 60 మంది మహిళలు గృహలక్ష్మి స్వర్ణకంకణముతో సత్కారం పొందారు.
కె.ఎన్.కేసరి గా పేరు పొందిన ఈయన అసలు పేరు కోట నరసింహం. ఔషదశాల 'కేసరి కుటీరం' స్థాపకుడు. కేసరి కోట నరసింహం చేతికి ఎముకలేని దానశీలిగా పేరొందాడు. స్త్రీ జనోద్దరణకై ఈ పత్రికను స్థాపించాడు.
గృహలక్ష్మి మాసపత్రిక ఒక ప్రత్యేకంగా మహిళల కోసం వైద్యులు కే. ఎన్. కేసరి నడిపించిన మాసపత్రిక. స్త్రీల ఆరోగ్యసౌభాగ్యములను పెంపొందించుట కేర్పడిన సచిత్ర మాసపత్రిక అని ఈ పత్రిక ప్రకటించుకుంది.
గరిమెళ్ల సత్యనారాయణ ఈ పత్రికకు 1930లలో కొంతకాలం సంపాదకునిగా పనిచేశారు. ఈ పత్రిక స్వంత ముద్రణాలయం లోధ్ర ప్రెస్‌లో ముద్రించబడింది.
ఈ ఎపిసోడ్ ప్రాథమికంగా మూడు వివిధ జట్ల మధ్య జరిగే పోటీ. ఆ తర్వాత యిది ఐదు టీముల మధ్య హాస్య ప్రదర్శనలు నిర్వహించే కార్యక్రమంగా మారింది. ఈ షో చివర్లో అన్ని టీములు వారి ప్రదర్శనా విధానాన్ని బట్టి పది పాయింట్లకు గానూ వారు పొందే పాయింట్ల ఆధారంగా విజేతను నిర్ణయిస్తారు. ఈ పాయింట్లు న్యాయనిర్ణేతలు నిర్దేశిస్తారు. చివర్లో న్యాయనిర్ణేతలు నిర్ణయించిన టీం నకు 10,000 రూపాయలు నగదు బహుమతిని అందజేస్తు వారు ప్రదర్శించిన స్కిట్ లో ఒక సన్నివేశం గల పోస్టరును ఈ వారం పోస్టరుగా నిర్ణయిస్తారు.
జబర్‌దస్త్ ఈ టీవీలో ప్రసార మయ్యే ఒక హాస్య ప్రదర్శన . ఇది భారతదేశంలోని తెలుగు రాష్ట్రాలలో అత్యధిక ప్రజాదరణ పొందిన కార్యక్రమం. ఈ షోను మొదట ఈటీవీలో ఫిబ్రవరి 7, 2013 న ప్రారంభించారు. న్యాయనిర్ణేతలుగా ప్రముఖ తెలుగు సినిమా నటులు నాగేంద్రబాబు, రోజా సెల్వమణిలు నిర్వహిస్తున్నారు.
ఈ కామెడీ స్కిట్ ల చివర్లో అన్ని జట్ల నాయకులు ఒక జోకును చెప్పాలి. అందులో మంచి జోకును న్యాయనిర్ణేతలు నిర్ణయించి ఆ వర్గ నాయకునకు 10,000 రూపాయల బహుమతిని కూడా యిస్తారు.
రెండు లోహ విహంగాలు అమెరికాను తీవ్రంగా దెబ్బతీస్తాయని, వేలాది మంది అమాయక ప్రజలు మరణిస్తారని బాబా వాంగ 1989లో చెప్పడం, 2001, సెప్టెంబరు 11న అమెరికా ట్విన్ టవర్స్‌పై జరిగిన దాడి గురించేనని ఆమె అనుచర వర్గాలు పేర్కొన్నాయి. అలాగే 1950లో సముద్రపు అలలు భూభాగాన్ని కబళించివేస్తాయని చెప్పడం 2004, డిసెంబరు 26వ తేదీన ఇండోనేసియా, సుమిత్ర దీవులను కుదిపేసిన సునామీ గురించి చెప్పడమేనని ఆ వర్గాలు అన్నాయి. క్రిస్మస్ రోజుల్లో వచ్చిన ఆ సునామీని బాక్సింగ్ డే సునామీ అని కూడా వ్యవహరిస్తున్నారు.
ఫ్రెంచ్ ఆధ్యాత్మికవేత్త నోస్ట్రడామస్ కన్నా ఎక్కువ కచ్చితంగా ప్రపంచ భవిష్యత్ పరిణామాలు అంచనా వేసినదీ బల్గేరియాకు చెందిన బాబా వాంగ. ఆమె 1996లో తన 85వ ఏట చనిపోయారు. ఇప్పుడు చెబుతున్నవన్నీ ఆమె అంతకుముందే అంచనావేసినవి. తన చిన్నప్పుడు వచ్చిన ఓ భయంకర పెనుతుపానులో చిక్కుకుని కళ్లు పోగొట్టుకున్న బాబా వాంగ దూరదృష్టితో భవిష్యత్ పరిణామాలను వీక్షించారని ప్రతీతి
భూమండలంపై వచ్చే పెను వాతావరణ మార్పుల గురించి కూడా ఆమె 60 ఏళ్ల క్రితమే ఊహించారు. ధ్రువ ప్రాంతాల్లో మంచుకొండలు కరిగిపోతాయని, ఫలితంగా సముద్ర మట్టాలు పెరిగిపోతాయని, వేడి ప్రాంతాలు చల్లగాను, చల్లటి ప్రాంతాలు వేడిగాను మారిపోతాయని, అగ్ని పర్వతాలు బుసలకొడతాయని చెప్పింది.
బాబా వాంగ బల్గేరియా దేశానికి చెందిన ఒక ప్రపంచ ప్రసిద్ధ కాలజ్ఞాని. ఈవిడ జోస్యం చాలా సందర్భాలలో నిజమైనది.బాబా వాంగ బతికున్నప్పుడు ఆమె చెప్పిన మాటలు నిజమవుతుండడంతో ధనవంతులు, వివిధ దేశాలకు చెందిన రాజకీయ నాయకులు ఆమె వద్దకు వెళ్లి తమ భవిష్యత్ గురించి చెప్పించుకునేవారు.
పరుచూరి రఘుబాబు స్మారక నాటక పరిషత్తు - 2014:- పరుచూరి రఘుబాబు మెమోరియల్‌ ట్రస్ట్‌ ఆధ్వర్యంలో గత 23 ఏళ్ళుగా పరుచూరి రఘుబాబు స్మారక 24వ అఖిల భారత నాటకోత్సవాలు జూన్ 27 నుంచి మే 1 వరకు నిర్వహిస్తూ వస్తున్నారు. 2014లో రాష్ట్రంలో మే 7న ఎన్నికలు జరుగుతున్న నేపథ్యంలో ఎన్నికల కోడ్‌ అమలులో ఉన్న కారణాన నాటకోత్సవాల తేదీని మార్చడం జరిగింది. మే 21 నుంచి మే 25 వరకు నిర్వహించారు. ఈ నాటకోత్సవంలో ఆరు నాటకాలను,12 నాటికలను ఎంపిక చేశారు. కొంతమంది సన్నిహితులు దాతల సహకారంతో పల్లెకోనలో కళా ప్రాంగణాన్ని, వసతి సౌకర్యాలను ఏర్పాటు చేశారు. చిరంజీవి, దాసరి వంటివారు పార్లమెంట్‌ నిధి నుంచి సహకారాన్ని అందించారు. ఈ నాటకాలను పరిశీలించి జ్యూరీ కమిటీ కొన్నింటిని ఎంపిక చేసారు. వారికి చివరి రోజు బహుమతి ప్రధానం జరిగింది.
పరుచూరి రఘుబాబు స్మారక నాటక పరిషత్తు - 2018:- 2018 పరుచూరి రఘుబాబు స్మారక 28వ అఖిల భారత నాటకోత్సవాలు ఏప్రిల్ 27 నుంచి 30 వరకు గుంటూరు జిల్లా, పల్లెకోనలో, మే 1నుండి 4వరకు ఖమ్మంలోని భక్తరామదాసు కళాక్షేత్రంలో నిర్వహించారు. ఈ ఏడాది రెండు తెలుగు రాష్ట్రాల నుండే కాకుండా ఇతర రాష్ట్రాల నుండి మొత్తం 100 ఎంట్రీలు వచ్చాయి. అందులో 7 నాటకాలు, 12 నాటికలను తుదిపోటీలకు ఎంపికచేశారు. ఎంపికైన ప్రతి నాటకానికి 20వేలు, నాటికకు 15వేలు ప్రదర్శనా పారితోషికంగా ఇవ్వడంతోపాటుగా, రెండు విభాగాల్లో ప్రతిభ కనబర్చిన ఉత్తమ, ద్వితీయ ప్రదర్శనలకు అవార్డులతో పాటు వ్యక్తిగత బహుమతుల అందజేశారు.
పరుచూరి రఘుబాబు ప్రేమ ఖైదీ చిత్రానికి కథానాయకుడిగా చేయాల్సివుంది. అంతకుముందు నాటకాలపై ఉన్న ఇంట్రెస్ట్‌తో ఓ నాటకం వేసి, ఆ తర్వాత సినిమా చేయాలని అనుకున్నాడు. కానీ నాటకం వేసే ప్రాంగణంలో బ్లడ్‌ కేన్సర్‌తో చనిపోయాడు. ఆయన కోరిక మేరకు ఈ నాటకోత్సవాలు జరుపుతున్నారు. అందులో భాగంగా పరుచూరి రఘుబాబు స్మారక నాటక పరిషత్తు ద్వారా ప్రతి ఏటా నాటక పోటీలు నిర్వహించి, బహుమతులు అందజేస్తున్నారు.
ప్రముఖ రచయితలు, నటులైన పరుచూరి వెంకటేశ్వరరావు, పరుచూరి గోపాలకృష్ణ 1989లో ఏర్పాటు చేసిన నాటక పరిషత్తే పరుచూరి రఘుబాబు స్మారక నాటక పరిషత్తు. పరుచూరి వేంకటేశ్వరరావు కుమారుడైన పరుచూరి రఘుబాబు బ్లడ్ కాన్సర్ తో చనిపోయాడు. పరుచూరి సోదరులు, రఘుబాబు పేరిట పరుచూరి రఘబాబు మెమోరియల్‌ ట్రస్టును ఏర్పాటు చేసి, ట్రస్టు ద్వారా వివిధ సామాజిక కార్యక్రమాలను నిర్వహిస్తున్నారు.
టోటల్ రేడియేషన్ డోస్ మానిటర్ ఒక రేడియేషన్ సెన్సిటివ్ ఫీల్డ్ ప్రభావం ట్రాన్సిస్టర్ ఉపయోగించి నేరుగా ఉపగ్రహ లోపల రేడియేషన్ పరిమాణాలు లెక్కించగలుగుతుంది., టోటల్రేడియేషన్ డోస్ మానిటర్ తోఉపగ్రహ లోపల అంచనా రేడియేషన్ పరిమాణాలు సరిపోల్చుతుంది. ఉపరితల ఛార్జ్ మానిటర్ అంతరిక్ష సమీపంలోని పర్యావరణం యొక్క స్థితి సూచిస్తుంది.• సోలార్ ఎక్స్-రే స్పెక్ట్రోమీటర్ 4 లో సౌరమంట ఉద్గారఅధ్యయనం - చెయ్యుటకు సోలార్ ఎక్స్-రే స్పెక్ట్రోమీటర్ 4 ను అమర్చారు. 60 శక్తి స్థాయిలో సెమీకండక్టర్ పరికరాలు, సింటిలేషన్ డిటెక్టర్ ఉపయోగించారు.
అంతరిక్షనిర్మాణం, భూమధ్యరేఖ ఎలెక్ట్రో వైవిధ్యాలు, నమిక్, తత్కాల ఐనోస్ఫేరే వంటిని తెలుసుకొనుటకు రేడియో బెకన్ ప్రయోగాలు చెయ్యు అమరిక ఉంది.
ఉపగ్రహం యొక్క బరువు 1800కిలోలు. ఉపగ్రహంలో నాలుగు శాస్త్రీయ ప్రయోగాత్మకపేలోడ్లను టోటల్‌రేడియేషన్ డోస్ మానిటర్ సర్ఫేస్‌సోలార్ ఎక్స్-రే స్పెక్ట్రోమీటర్ ,
కోహేరేంట్ రేడియో బెకన్ ప్రయోగపరికరం అమర్చారు.ఉపగ్రహ నాలుగు సి-బ్యాండ్ ట్రాన్స్‌పాండర్లు, రెండుకూ బ్యాండ్ ట్రాన్స్‌పాండర్లను, లింక్ కోసం ఎస్-బ్యాండ్, సి బ్యాండ్ లో పని చేయుసంచార ఉపగ్రహ సర్వీస్ పేలోడ్ కలిగి ఉంది.
జీశాట్-2 ఉపగ్రహం భారతదేశం యొక్క అంతరిక్ష పరిశోధన సంస్థ ఇస్రో తయారుచేసి ప్రయోగించింది.ఇస్రో వారు జీఎస్‌ఎల్‌వి ఉపగ్రహ వాహకనౌకలశ్రేణిలో అభివృద్ధిపరచిన వాహకనౌక -2 ను మొదటిగా ప్రయోగించి
జీశాట్-2 ఉపగ్రహం ఉపగ్రహాన్ని అంతరిక్షంలో కక్ష్యలో ప్రవేశపెట్టారు.జీశాట్-2 ఉపగ్రహం ప్రయోగాత్మక సమాచార ఉపగ్రహం.-2 ఉపగ్రహ వాహక నౌక 2.0టన్నుల పేలోడు కలిగిన ఉపగ్రహాలను అంరతిక్షంలోకి మోసికొని పోగలదు.
2 ఉపగ్రహ వాహకనౌక ద్వారా జీశాట్-2 ఉపగ్రహన్ని, జియో-సమస్థితి బదిలీ కక్ష్యలోకి ప్రవేశపెట్టిన తరువాత ద్రవఅపోజి మోటారును వివిధదశలలో మండించి, అంతిమ నిర్దేశితకక్ష్యలోకి ఉపగ్రహాన్ని ప్రవేశపెట్టారు.
ఇది భౌమ స్థిరకక్ష్య చేరుకున్న తర్వాత, దాని యాంటెన్నా, సౌరఫలకాలను తెరచి, ఉపగ్రహ చివరకు 48 తూర్పు రేఖాంశం యొక్క స్లాట్‌లో దానికి కేటాయించిన కక్ష్యలో ఉంచారు.
ఉపగ్రహాన్నిప్రారంభ భూస్థిరకక్ష్య నుడి అంతిమ భూస్థిరకక్ష్యలో చేర్చుటకు ఒక 440 న్యూటన్ ద్రవఇంధన అపోజి మోటరును, పదహారు 22 న్యూటన్ రియాక్షను కంట్రోల్ త్రస్టరులను అమర్చారు.-2ఉపగ్రహంలో840కిలోలఇంధనాన్నినింపారు
టెల్లురియం డయాక్సైడ్ ఒక రసాయన సమ్మేళన పదార్థం.ఇది ఒక అకర్బన సంయోగ పదార్థం.టెల్లురియం డయాక్సైడ్ సంయోగ పదార్థం, టెల్లురియం మూలకం యొక్క ఘన ఆక్సైడ్.టెల్లురియం డయాక్సైడ్ రసాయన సంకేత పదం 2.టెల్లురియం డయాక్సైడ్ రెండు భౌతిక రూపాలలో లభించును.ఒకటి పసుపు రంగు ఆర్థోరొంబిక్ ఖనిజం టెల్లురైట్ కాగా రెండవది సింథటిక్, రంగులేని త్రిభుజాకృతి పారాటెల్లురైట్ . పారాటెల్లురైట్ విశ్లేషణ ద్వారానే అధికంగావీటి రసాయనధర్మాల గురించిన అధ్యయనంలో తెలుసుకున్నారు.
టెల్లురియం డయాక్సైడ్ నీటిలో కరుగదు.బలమైనఆమ్లాలలో, క్షారలోహ హైడ్రాక్సైడ్లలో కరుగుతుంది. టెల్లురియం డయాక్సైడ్ ద్విస్వభావయుత రసాయన సమ్మేళనం.అనగా అమ్లాలతో, క్షారాల రెండింటితోనూ రసాయనచర్యలో పాల్గొంతుంది.అమ్లాలతో చర్య వలన టెల్లురియం లవణాలు,క్షారాలతోచర్య వలన టెల్లురైట్స్ ఉత్పత్తి అగును.టెల్లురియం డయాక్సైడ్ ను ఆక్సికరించి టెల్లురిక్ ఆమ్లం లేదా టెల్లురేట్స్ ను ఉత్పత్తి చెయ్యవచ్చును.
మరొక ప్రత్నామ్యాయ ఉత్పత్తి విధానంలో టెల్లురస్ ఆమ్లాన్ని నిర్జలీకరించడం.లేదా బేసిక్ టెల్లురియం నైట్రేట్ ను 400 ఉష్ణోగ్రతకుమించి వేడి చేసిన ఉష్ణవియోగం వలన టెల్లురియం డయాక్సైడ్ ఏర్పడును.
పారాటెల్లురైట్ అధిక వత్తిడి వద్ద -,టెల్లురైట్ రూపాన్నిసంతరించుకుంటుంది.పారాటెల్లురైట్, -టెల్లురైట్ రెండు కూడా త్రికోణద్వి పిరమిడ్ ఆకారం కల్గి, పిరమైడు నాలుగుఅంచులలో ఆక్సిజన్ పరమాణువులుండి,వాటితో నాలుగు టెల్లురియం పరమాణువులు సమసమన్వయ బంధాలు ఏర్పరచుకొని ఉండును.
జన్మభూమి సూపర్‌ఫాస్ట్ ఎక్స్‌ప్రెస్ భారతీయ రైల్వేలులో ఇంటర్ సిటీ రైలు సేవలందిస్తూ, సికింద్రాబాద్ నుంచి విశాఖపట్నం వరకు ఈ రైలు ప్రయాణిస్తుంది. ఇది మొదటి జన్మభూమి ఎక్స్‌ప్రెస్ విశాఖపట్నం, విజయవాడ జంక్షన్ మధ్య పరిచయం చేశారు. ఇది తరువాత తెనాలి వరకు పొడిగించబడింది. ఆతరువాత నాగార్జున సూపర్‌ఫాస్ట్ ఎక్స్‌ప్రెస్ రైలు రద్దు చేయబడింది.
అందువలన విశాఖపట్నం - సికింద్రాబాద్ జన్మభూమి ఎక్స్‌ప్రెస్ అని వ్యక్తం చేసారు. ఇది ఆంధ్ర ప్రదేశ్‌లో ప్రయాణిస్తుంది, ఒక ఎక్స్‌ప్రెస్ రైలు సేవలందిస్తుంది.
రైలు 59 కి.మీ./గం. సగటు వేగంతో ప్రయాణిస్తుంది. హైదరాబాదు నుండి విజయవాడ వరకు ఒక భారతీయ లోకోమోటివ్ డబ్ల్యుడిఎం ఇంజను ఉపయోగిస్తుంది. అయితే ఆ తదుపరి విశాఖపట్నం వరకు అప్పుడు ఒక డబ్ల్యుడిపి4 లేదా ఒక డబ్ల్యుడిఎం3ఎ ఇంజను మార్పుతో ప్రయాణిస్తుంది. ఇది భారతీయ రైల్వేలు వర్గీకరణ జాబితాలో ఒక సూపర్‌ఫాస్ట్ రైలుగా వర్గీకరించబడింది.
2013 అక్టోబరు 2 : సికింద్రాబాద్ నుంచి విశాఖపట్నం బయలుదేరిన జన్మభూమి ఎక్స్ ప్రెస్ లో మంటలు చెలరేగాయి. ఇంజిన్ వెనకున్న భోగీలో ఈ సంఘటన జరిగింది. దీంతో బెల్లంకొండ-సత్తెనపల్లి మధ్య జన్మభూమి ఎక్స్ ప్రెస్ ను నిలిపేశారు.
2014 మే 9 : విశాఖపట్నం నుంచి హైదరాబాదు బయలుదేరిన జన్మభూమి ఎక్స్ ప్రెస్ కు తృటిలో ప్రమాదం తప్పింది. విశాఖపట్నం నుంచి బయలుదేరిన ఆ ఎక్స్ ప్రెస్ రైలు దువ్వాడ సమీపంలో రాగానే బోగీలను వదిలి ఇంజిన్ ముందుకు సాగింది. ఆ విషయాన్ని వెంటనే గమనించి ఇంజిన్ డ్రైవర్ అప్రమత్తమైయ్యాడు.
2015 జూలై 26 : జన్మభూమి ఎక్స్ ప్రెస్ లో బాలలను అక్రమంగా తరలిస్తున్నట్లు బాలల హక్కు సంఘానికి సమాచారం అందింది. వెంటనే ఈ విషయాన్ని పోలీసులకు అందించారు. సికింద్రాబాద్ రైల్వే స్టేషన్ కు రైలు రాగానే 74 మంది బాలలను స్వాధీనం చేసుకున్నారు. వీరంతా 14-18 సంవత్సరాల లోపు ఉన్నవారే.
జన్మభూమి ఎక్స్‌ప్రెస్ ఒక ప్రముఖ రైలుగా పరిగణించ వచ్చును కానీ చాలా రద్దీగా ఉంటుంది. ప్రత్యామ్నాయాలు గోదావరి ఎక్స్‌ప్రెస్, కోణార్క్ ఎక్స్‌ప్రెస్ (విశాఖపట్నం వద్ద ఆగుతుంది. కానీ సాధారణంగా కోణార్క్ యొక్క సాధారణ మార్గాన్ని అనుసరిస్తుంది ఇది ముంబై నుండి భువనేశ్వర్ వరకు దీని ప్రయాణం ఉంది) ఉన్నాయి. సికింద్రాబాద్ - విశాఖపట్నం దురంతో ఎక్స్‌ప్రెస్ మారుగా విశాఖపట్నం - సికింద్రాబాద్ గరీబ్ రథ్ ఎక్స్‌ప్రెస్ వంటిది ఒక ఎంపిక కూడా ఉంది. దురంతో వేగంగా ఉంది కానీ పూర్తి వసతి లేదు; గరీబ్ రథ్ నిదానంగా ఉంటుంది కానీ పూర్తి వసతి ఉంది.
ఈ రైలు ఒక రోజు ఇంటర్‌సిటీ ఎక్స్‌ప్రెస్‌గా ఉంది. దీనిలో రిజర్వు చేసే సెకండ్ సీటింగ్, కుర్చీ కారు ఏకైక సౌకర్యం ఉంది. ఈ రైలు కోసం ఏ పాంట్రీ కారు లేదు. ఈ రైలు నల్గొండ, మిర్యాలగూడ, పిడుగురాళ్ళ, సత్తెనపల్లి, గుంటూరు, తెనాలి, విజయవాడ , ఏలూరు, తాడేపల్లిగూడెం, రాజమండ్రి, సామర్లకోట, అన్నవరం, తుని, అనకాపల్లి, దువ్వాడ ద్వారా వెళుతుంది. సికింద్రాబాద్ వద్ద ప్రారంభ సమయం 7.10 గంటలకు బయలుదేరి విశాఖపట్నం రాక 7.40 గంటలకు చేరి
12805 సంఖ్యతో విశాఖపట్నం నుండి సికింద్రాబాదు పోవు జన్మభూమి ఎక్స్‌ప్రెస్ యొక్క కోచ్‌ల కూర్పు ఈ క్రింది విధంగా ఉంటుంది.
విశాఖపట్నం నుండి సికింద్రాబాదు, సికింద్రాబాదు నుండి విశాఖపట్నం నడిచే ఈ రైలులో కోచ్ ల అమరిక ఈ విధంగా ఉంటుంది. డి-.ఎల్.ఆర్ , జనరల్ , పి.సి , రిజర్వేషన్ బోగీలు ఉంటాయి.
జన్మభూమి ఎక్స్‌ప్రెస్ లో 24 కోచ్‌లు ఉన్నాయి. వీటిలో 10 సాధారణం కోచ్‌లు, మిగిలినవి రిజర్వుడు రెండవ తరగతి, 3 ఎసి కుర్చీ కారు ఉన్నాయి.
సూత్ర - 30 అధ్యాయాల్లో ఆరోగ్యకరమైన జీవితం, ఔషధాల సేకరణ-వాటి ఉపయోగాలు, రోగనివారణలు, ఆహారనియమాలు, వైద్యుని బాధ్యతలు ఉన్నాయి.
విమాన - 8 అధ్యాయాలు రోగ విజ్ఞానశాస్త్రం, వివిధ రోగనిర్ధారణ విధానాలు, వైద్యవిద్య, వైద్యవిద్యార్థుల ప్రవర్తన నియమావళి కలిగివుంటాయి.
చికిత్స స్థానలో 17 అధ్యాయాలు, పూర్తిగా కల్పస్థాన, సిద్ధిస్థాన అనంతరకాలంలో ద్రద్బలుడు చేర్చారు. గ్రంథం సూత్రస్థానతో ప్రారంభమవుతుంది. ఈ అధ్యాయం ఆయుర్వేద విధానాల్లోని ప్రాథమిక, మౌలిక సూత్రాలకు సంబంధించింది. చరక సంహిత చేసిన విశిష్ట శాస్త్రీయ కంట్రిబ్యూషన్లలో:
వైద్యులు, నర్సుల నీతి నియమావళిని నిర్దేశించిన తొలి గ్రంథం చరకసంహిత. "వైద్యం చేసేవారికి నైతిక, శాస్త్రీయ అధికారం ఉండాలి" అని పేర్కొంది. విమాన స్థానంలోని 8 - 9 అధ్యాయాలలోని వచనం సంకేతం గురించి చర్చించడానికి అనేక శ్లోకాలను అందించింది. రోగి గృహంలో ప్రవేశించే ముందు వైద్యుడు రోగితరఫున అనుమతి పొందాలని, ఆయన ఒక మహిళ లేదా మైనరుకు హాజరవుతుంటే కుటుంబంలోని ఒక మగ సభుడు పక్కన ఉండాలి, రోగి మైనరు అయితే రోగి లేదా సంరక్షకులకు తెలియజేసి వారి నుండి అనుమతి పొందాలి. తన సేవ కోసం ఎప్పుడూ రోగిని దోపిడి చేయడానికి ప్రయత్నించకూడదు. రోగి లేదా రోగి కుటుంబంతో (రుణాలు చర్చలు, వివాహం ఏర్పాటు, ఆస్తి కొనడం లేదా అమ్మడం వంటివి) ఎప్పుడూ ఇతర ఆర్ధిక కార్యకలాపాలలో, కుటుంబ వ్యవహారాలలో పాల్గొనకూడదు. పరుషపదాలను ఉపయోగించకుండా మృదువైన పదాలతో సంభాషించాలి. క్రూరమైన పదాలను ఎప్పుడూ ఉపయోగించకూడదు. " రోగికి మంచి చేసేదానిని " మాత్రమే చేయండి. రోగి గోప్యతను కాపాడుకోండి.
వైద్య అభ్యాసానికి నాలుగు ముఖ్యమైన భాగాలు ఉన్నాయని గ్రంధం నొక్కి చెబుతుంది - రోగి, వైద్యుడు, నర్సు, మందులు. రోగి కోలుకోవడానికి, తిరిగి ఆరోగ్యం పొందడానికి ఈ నలుగురూ రావడానికి చాలా అవసరం అని గ్రంధం పేర్కొంది. వైద్యుడు జ్ఞానాన్ని అందించి చికిత్సను సమన్వయం చేస్తాడు. గ్రంధం, వాలియాథను అనువాదం ఆధారంగా "జ్ఞానం దీపంతో శరీరం లోపలి చీకటిని అన్వేషించగలడు". చికిత్సకు స్పందించగల వారి పట్ల వైద్యుడు ఆనందం, ఉల్లాసం వ్యక్తం చేయాలి, రోగి నయం చేయలేని వ్యాధితో బాధపడుతున్న సందర్భాలలో సమయాన్ని ఆదా చేసుకోవాలి. అందరి పట్ల కనికరం ఉండాలి. నర్సుకు వైద్యపరిజ్ఞానం కలిగి ఉండాలి. సూత్రీకరణలు, మోతాదులను తయారు చేయడంలో నైపుణ్యం ఉండాలి. అందరి పట్ల సానుభూతి చూపించాలి, శుభ్రత ఉండాలి. రోగి సానుకూలంగా ఉండటానికి బాధ్యత వహిస్తాడు. ఆయన భావనను వివరించే సామర్థ్యం ఉండాలి. వైద్యుల సూచనలను గుర్తుంచుకొని గౌరవంగా పాటించాలి.
చరక సంహిత, ప్రారంభ పారాయణాలతో పాటు, వేదాల వివిధ పొరలలో పొందుపరిచిన అంచనాలను, విలువలను ఉపయోగిస్తుంది. ఈ ఊహలలో మానవుడు విశ్వం సూక్ష్మ ప్రతిరూపం అనే వేద సిద్ధాంతం, ఆరు అంశాల పురాతన హిందూ సిద్ధాంతంత్రిదోషాలు , ప్రధానశక్తులుగా మూడు గుణాలు మానవ శరీరంలో సహజంగా ఉంటాయి. ఇతర సిద్ధాంతాలు ఉంటాయి.చరకసంహితలో ఆత్మ ఉందనే హిందూ భావన ప్రస్తావించబడింది. ఇది మార్పులేనిది ఆ తరువాత గ్రంధంలో శారీరక, మానసిక వ్యాధులను శరీరం, మనస్సు, లేదా రెండింటిలో పరస్పర సంబంధం లేకపోవడం, బాహ్య అసమతుల్యత కారణంగా ఏర్పరుస్తుంది. కారకాలుగా , వయస్సు లేదా త్రిగుణాలు లేదా మూడు గుణాల మధ్య సహసంబంధం ఉన్నాయి.
అనేక ప్రాచీన హిందూ సాహిత్యాల మాదిరిగా, చరక సంహిత కూడా హిందూ దేవుళ్ళను జ్ఞానానికి అంతిమ వనరుగా గౌరవించి ఆపాదిస్తుంది. చరకసంహిత భరద్వాజ దేవేంద్రుడి నుండి నేర్చుకోవడం గురించి ప్రస్తావించాడు. "పేలవమైన ఆరోగ్యం మానవుల సామర్థ్యాన్ని వారి ఆధ్యాత్మిక ప్రయాణాన్ని కొనసాగించకుండా దెబ్బతీసింది" అని విజ్ఞప్తి చేసిన తరువాత, ఇంద్రుడు వైద్య పరిజ్ఞానపద్ధతి, ప్రత్యేకతలు రెండింటినీ అందిస్తాడు. ఈ పద్ధతి వచనాన్ని నొక్కి చెబుతుంది. ఎటియాలజీ, సింప్టోమాలజీ, థెరప్యూటిక్సు, అనే మూడు సూత్రాల చుట్టూ తిరుగుతుంది. అందువలన గ్లూక్లిచు, ఈ గ్రంధం ఆధ్యాత్మిక, శారీరక ఆరోగ్యాన్ని చేర్చడానికి సరైన లక్ష్యాలను అందిస్తుంది.
వైద్య విజ్ఞాన పరిజ్ఞానానికి అంతం లేదని చరకసంహిత 3.8.12 వ వచనం పేర్కొంది. వైద్యుడు నిరంతరం నేర్చుకోవడానికి తనను తాను అంకితం చేసుకోవాలి. ఒక వైద్యుడు తన పరిశోధనలను, ప్రశ్నలను ఇతర వైద్యులతో చర్చించాలని వచనం నొక్కి చెబుతుంది. ఎందుకంటే "అదే శాస్త్రజ్ఞానం ఉన్న మరొకరితో చర్చించినప్పుడు, అలాంటి చర్చకారణంగా జ్ఞానం, ఆనందం పెరుగుతుంది". చర్చలు వ్యతిరేకంగానూ లేదా శాంతియుతంగా ఉండగలవని, మునుపటివి ఫలించనివి, రెండోవి ఉపయోగపడతాయి; ఒకరు శత్రు విమర్శలను ఎదుర్కొన్నప్పటికీ, సున్నితమైన మాటలతో, పద్ధతిలో ఒప్పించాలి, ప్రధానాంశాన్ని నొక్కి చెప్పాలి.
చరకసంహితలోని అనేక అధ్యాయాలు విత్తనాలు, మూలాలు, పువ్వులు, పండ్లు, కాండం, సుగంధ ఆకులు, వివిధ చెట్ల బెరడు, మొక్కల రసాలు, పర్వత మూలికలు, జంతువులు తిన్న తరువాత వాటి పాలు నుండి వాటి విసర్జన వ్యర్థాలను గుర్తించడానికి, వర్గీకరించడానికి అంకితం చేయబడ్డాయి. కొన్ని ఆహారం లేదా గడ్డి, వివిధ రకాల తేనె, రాళ్ళు, లవణాలు, ఇతరాలు. గ్రంధం అనేక వంటకాలను కూడా వివరిస్తుంది. ఒక నిర్దిష్ట సూత్రీకరణ ఎలా తయారు చేయాలో వివరిస్తుంది. చారక సంహిత చికిత్స స్థనా పుస్తకంలో ఒక సాధారణ వంటకం ఈ క్రింది విధంగా కనిపిస్తుంది:
రే, ఇతరులు జాబితా చేసిన చారక సంహితలో వివరించిన 150కి పైగా జంతు మూలాల నుండి ఔషధ పదార్ధాలు ఉన్నాయి. ఈ అధ్యాయాలలో. నక్క, మొసలి వంటి అడవి జంతువుల మాంసం నుండి తాజాగా కోసిన చేపలు, చేప నూనె, పక్షుల గుడ్లు, తేనెటీగ మైనపు రకాలు ఉంటాయి.అదనంగా గ్రంధం జంతువుల ఉత్పత్తులు, మూల్కలు లేదా మొక్కల ఉత్పత్తుల మిశ్రమం. అలాగే వివిధ లవణాలు, మసి, క్షారాలు వంటి జడ ఖనిజాలు విలువైన ఔషధ విలువను కలిగి ఉందని పేర్కొన్న వందలాది సూత్రీకరణలను వివరిస్తుంది.
సుశ్రుత సంహిత, చరకసంహిత అంతటా మతపరమైన ఆలోచనలు ఉన్నాయి. స్టీవెను ఎంగ్లెరు "వేద అంశాల తగ్గింపుకు ఇవి కేంద్రంగా ఉన్నాయి" అని తేల్చిచెప్పారు. ఉదాహరణకు ఈ ఆలోచనలు ఈ గ్రంథాలలో ఉపయోగించే సైద్ధాంతిక ఆధారాలు వేద రూపకాలలో కనిపిస్తాయి. అదనంగా గ్రంధంలో ఆలోచనల మరొక పొరను కలిగి ఉంది. ఇక్కడ అనుభవైక హేతుబద్ధమైన ఆలోచనలు పోటీతో వృద్ధి చెందుతాయి. అలాగే కొన్ని బ్రాహ్మణ ఆలోచనలను తరువాత చేర్చినట్లు ఆధారాలు ఉన్నాయి.
చరక సంహిత అనేది భారతీయ సంప్రదాయిక వైద్యవిధానమైన ఆయుర్వేదంలో శుశృత సంహితతో కలిపి ప్రాచీనమైన గ్రంథాల్లో ఒకటి. ప్రాచీనతతో పాటుగా ఇది ఆయుర్వేదంలో రెండు మౌలికమైన గ్రంథాల్లో ఒకటి. దీనిని చరకుడు రచించారు. దీని ప్రాచీనమైన ప్రతులలో క్రీ.పూ.900 - క్రీ.పూ.700 నాటివి కూడా దొరుకుతున్నాయి. ఐతే మిగిలిన చరక సంహిత ప్రతులు తర్వాత శతాబ్దాలవి దొరుకుతున్నాయి.
6 వ నెల నుండి గర్భధారణ సమయంలో మంసరసం ఇవ్వాలని చరకసంహిత సూచిస్తుంది.విష చికిత్స కోసం తాజాగా కోసిన మాంసం కూడా గ్రంధం ద్వారా సిఫారసు చేయబడుతుంది. దీనిలో కోసిన మాంసం విషాన్ని పీల్చుకోవడానికి ప్రభావిత భాగం లేదా క్రిమి లేదా సరీసృపాల కాటు ప్రదేశానికి వ్యతిరేకంగా నొక్కి ఉంచబడుతుంది.
ఆహారాలు వేడి, పోషక విలువలతో పాటు మానవ శరీరంలోని ఔషధాల వలె పనిచేసే శారీరక పదార్థాలు అని గ్రంధం సూచిస్తుంది. ఇంకా 26, 27 అధ్యాయాలలో అనారోగ్యం లేదా శస్త్రచికిత్స నుండి త్వరగా కోలుకోవడానికి ఔషధంతో పాటు, సరైన పోషకాహారం అవసరమని చరకసంహిత పేర్కొంది.
చరకసంహిత 5, 6, 25, 26, 27 అధ్యాయాలను "అహరతత్వా"నికి అంకితం చేస్తుంది. ఇందులో మంచి ఆరోగ్యానికి, వ్యాధులను నివారించడానికి ఆరోగ్యకరమైన ఆహారం తప్పనిసరి అని పేర్కొంది. అయితే అనారోగ్యకరమైన ఆహారం వ్యాధులకు ఒక ముఖ్యమైన కారణమని కూడా పేర్కొన్నది.
శనిగరం సంతోష్ రెడ్డి నిజామాబాద్ జిల్లా లోని సీనియర్ రాజకీయ నాయకుడు. ఈయన 1942 ఆగస్టు 12న భీంగల్ మండలం ముచ్‌కూర్ గ్రామంలో ఒక రైతు కుటుంబంలో జన్మించాడు. సంతోష్ రెడ్డి మృధు స్వభావి, సన్నిహితులచే సంతన్నగా పిలవబడుతూ ఉండే నాయకుడు. సంతోష్ రెడ్డిని రాజకీయ నాయకునిగా కాకుండా రాజనీతిజ్ఞునిగా పిలవవచ్చు. ఆంధ్రప్రదేశ్ ఉమ్మడి రాష్ట్రంలో 1978 నుండి 2003 వరకు నాలుగు పర్యాయాలు శాసన సభ్యునిగా గెలిచి అప్పటి ప్రభుత్వాలలో కీలకమై మంత్రి పదవులు నిర్వహించాడు. స్వప్రయోజనాల కొరకు కాకుండా ప్రజల కొరకు పనిచేసిన నాయకుడు. తాను రాజకీయ నాయకునిగా పేరు మాత్రమే సంపాదించుకొని తన ఆస్తులను ఇంటిని ప్రభుత్వ ఆసుపత్రికి, 15ఎకరాల భూమిని పేదలకు పంచాడు.
1978లో సంతోష్ రెడ్డి ఉమ్మడి ఆంధ్రప్రదేశ్ రాష్ట్ర మాజి ముఖ్యమంత్రులు దివంగత డాక్టర్ వైఎస్ రాజశేఖర రెడ్డి, శ్రీ నారా చంద్రబాబులతో పాటుగా మొదటిసారిగా నిజమాబాద్ జిల్లా ఆర్మూర్ నియోకవర్గం నుండి ఇందిరా కాంగ్రెస్ పార్టీ నుండి పోటీ చేసి శాసన సభ్యునిగా జిల్లాలోనే అత్యధిక మెజార్టీతో ఎన్నికయ్యారు. 1983లో అప్పటి చలనచిత్ర తార శ్రీ ఎన్ టి రామారావు గారి తెలుగు దేశం పార్టీ ఉదృతాన్ని కూడా తట్టుకొని కాంగ్రెస్ శాసన సభ్యునిగా రెండవమారు కూడా గెలిచారు. 1989లో మూడవ పర్యాయం , నాల్గవ పర్యాయము 2004లో శాసన సభ్యునిగా ఎన్నికయ్యారు.
శనిగరం సంతోష్ రెడ్డి నిజామాబాద్ జిల్లా భీంగల్ మండలం ముచ్కూర్ గ్రామంలోని రైతుకుటుంబంలో కీ.శే శ్రీమతి కమల, శ్రీ వెంకట్ రెడ్డి మూడవ సంతానంగా జన్మించారు. ఆయన ఉస్మానియా విశ్వవిధ్యాలయ పరిధిలోని నిజామాబాద్ గిరిరాజ ప్రభుత్వ కళాశాల నుండి బిఎలో పట్టాభద్రులయ్యాడు. సంతోష్ రెడ్డి 1969 తెలంగాణ ఉద్యమంలో పాల్గొని పిడి చట్టం కింద సికింద్రాబాద్ లోని ముషీరాబాద్ సెంట్రల్ జైలులో రెండు నెలలపాటు శిక్షను అనుభవించాడు, దాని ఫలితంగా తాను చదువుతున్న న్యాయశాస్త్ర పట్టాను మద్యలో వదిలి వేయ వలసి వచ్చింది.
విద్యార్థిదశ నుండే క్రీడల పట్ల మక్కువ కనబరిచారు. ముఖ్యంగా ఫుట్ బాల్, హాకీ క్రీడలలో ఆయన రాణించారు. నిజామాబాదు ఫుట్ బాల్ జట్టుకు నాయకునిగా ఎన్నో రాష్ట్ర స్థాయి పోటీలలో పాల్గొనడం జరిగింది. అదేవిధంగా ఆయన రాష్ట్ర మహిళా హాకి సమాఖ్య అధక్షునిగా కూడా ఎన్నుకోబడ్డారు. తన నియోజకవర్గంలో క్రీడాభివృద్ధికి ఆర్మూర్, వేల్పూర్ లలో మినీ క్రీడా మైదానాలను మంజూరు చేయించి, నిర్మాణాన్ని పూర్తి చేయించారు.
తన నియోజకవర్గం ఆర్మూరులో విద్యాభివృద్ధికి ప్రత్యేక శ్రద్ధ చూపించారు. అనేక ప్రాంతాలలో ఉన్నత పాఠశాలలు, జూనియర్ కళాశాలలు మంజూరు చేయించడమే కాకుండా బాలికా విద్యాభివృద్ధి, మైనార్టీ విద్యాభివృద్ధికి ఆర్మూరులో తెలుగు, ఉర్దు మీడియంలలో బాలికల జూనియర్ కళాశాలను మంజూరు చేయించారు.
సంస్కృత పంచకావ్యాలు చదువుతున్న రోజులలోనే తన పద్దెనిమిదవయేట ‘సంయుక్తా కల్యాణము’ అనే ఆంధ్ర ప్రబంధాన్ని రచించారు. శ్రీ చెళ్ళపిళ్ళ వేంకటశాస్త్రిగారిచే పీఠిక రాయబడిన ఈ కావ్యాన్ని శ్రీ రావు చెల్లయాంబికా జమీందారిణివారు కృతిగా స్వీకరించారు. తన ఇరువదవయేట చంద్రహాస విలాసము అనే ఆంధ్రప్రబంధాన్ని సృజించి శ్రీ చెలికాని సత్యనారాయణ కవిగారికి కృతిగా సమర్పించారు. మూడవ కృతి కౌశికాభ్యుదయము, శ్రీపాదకృష్ణమూర్తిశాస్త్రిగారి కోరిక మేరకు రచింపబడి, వారికే కృతిగా నొసంగబడినది. ఆనాటి తూర్పుగోదావరి జిల్లా కలెక్టరువారి యధ్యక్షతను జరుపబడిన పండితమహాసభలో దీని ఆవిష్కారం జరిగింది.
సంస్కృత, ఆంధ్రభాషలలో పది అద్వైత గ్రంథములు వీరిచే రచింపబడ్డాయి. వాటిలోని ‘సదాముక్తి సుధార్ణవము’ అనే గ్రంథము వావిళ్ళ ముద్రణాలయమువారిచే ప్రచురింపబడింది. దీని ప్రతి ఒకటి హైదరాబాదులోని నగర కేంద్ర గ్రంథాలయంలో ఉన్నది. ప్రత్యక్షమోక్షసౌధము అనే గ్రంథము జర్మనీభాషలోనికి అనువదింపబడింది. వీరు రచించిన జగద్గురు పూజా విధానము అనే గ్రంథాన్ని అనుసరించి శంకరాచార్యుని పూజలను ప్రతి సంవత్సరమూ ఆచరించేవారట!
షష్టిపూర్తి అనంతరము వీరు ‘ఆంధ్ర సాహిత్య పరిషత్తు’ అధ్యక్షునిగా ఉన్నారు. ఆంధ్ర సాహిత్య పరిషత్పత్రికకు సంపాదకులుగా, ‘శ్రీ సూర్యరాయాంధ్ర నిఘంటు’ ముద్రణ వ్యవహారాలను వీరు పర్యవేక్షించారు.
వీరు రచించిన ‘అభయసిద్ధి’ అనే అద్వైత వేదాన్త గ్రంథము హైదరాబాదుకు చెందిన ఒక మహనీయునిచే ఆంగ్లభాషలోనికి, పెద్దాపురము నకు చెందిన ఒక విద్యాధికునిచే హిందీ భాషలోనికి అనువదింపబడినది అని తెలుస్తోంది. మరి ఆ అనువాదాల ప్రతులు ఎవరివద్దనైనా ఉన్నవో, లేవో తెలియదు.
వేంకటరాయుడు, వేంకమాంబిక దంపతుల సంతానములో ప్రథముడు కాకరపర్తి కృష్ణశాస్త్రి. 1905వ సంవత్సరంలో (స్వస్తిశ్రీ చాంద్రమాన విశ్వావసు నామసంవత్సర ఆశ్వయుజ శుద్ధ ఏకాదశీ గురువారం) జన్మించిన వీరు పిఠాపురం, పెద్దాపురం, కాకినాడలలో ఆంగ్ల విద్యాభ్యాసం అనంతరం తండ్రిగారివద్ద సంస్కృతవిద్య, సంస్కృత కావ్యములు, నాటకములు, ఆంధ్ర గీర్వాణ భాషా వ్యాకరణములు, ఆయుర్వేదము, జ్యోతిష, సాముద్రిక, వాస్తు శాస్త్రములు నేర్చుకున్నారు.
వంశపారంపర్యంగా వస్తున్న వైద్యవృత్తిని చేపట్టి కాకినాడ పట్టణంలో సుమారు 36 సంవత్సరాలపాటు ప్రజల శారీరక ఆరోగ్యాన్ని కాపాడారు. శ్రీ రావు చెల్లయాంబికా రాజ్ఞీమణుల ఆస్థానవైద్యులుగా ‘రాజవైద్య’ బిరుదాంకితులైనారు. తూర్పుగోదావరి జిల్లా వైద్యసంఘముకు అధ్యక్షులుగా ఆయుర్వేదాభివృద్ధికి కృషి చేశారు.
కాకరపర్తి కృష్ణశాస్త్రిగారి తాతగారైన బాపన్నగారు పద్మనాయక వంశ్య ప్రభువుల ఆస్థానవైద్యులుగా ఉన్నారు. తండ్రిగారైన వేంకటరాయుడుగారు తూర్పుగోదావరిజిల్లా పిఠాపురము వద్ద గల లక్ష్మీనరసాపుర ఆస్థానములో శ్రీరావుచెల్లయాంబికా రాజ్ఞీమణి వద్ద ఠాణేదారుగా, సంస్థానవైద్యునిగా పనిచేశారు.
డెక్ లోని ప్రామాణిక జోకర్స్ కు అదనంగా ఒక ఆటగాడు ప్యాక్ నుంచి ఒక కార్డును బయటికి తీసి ఎంపిక చేస్తాడు. ఈ కార్డు కింది పద్ధతిలో జోకర్స్ యొక్క అదనపు సెట్ నిర్ణయిస్తుంది:
కడలూరు జైలులో డిటెన్యూగా వున్న రోజులలో చరిత్ర, తత్వశాస్త్ర గ్రంథాలను నిర్విరామంగా అధ్యయనం చేశారు. జైలులో తోటి సహచారుల కోసం చరిత్ర, తత్వశాస్త్రాలపై శిక్షణా తరగతులు నడిపారు. ఎ.ఎల్‌. మార్టిన్‌ రచించిన 'పీపుల్స్ హిస్టరీ ఆఫ్ గ్రేట్‌
కళాశాల కాలం నుండే చరిత్ర, తత్వశాస్త్రంల పట్ల ప్రత్యేక అభిమానం పెంచుకున్న ఏటుకూరి బలరామమూర్తి క్రమేపీ ఆ రంగాలలో విశేష కృషి చేశారు. చరిత్ర, తత్వశాస్త్రంలను జోడు గుర్రాలుగా అభిమానించిన ఏటుకూరి బలరామ మూర్తి 12 పుస్తకాలు, అనేక వందల వ్యాసాలు రచించారు. వీరి పుస్తకాలలో ఆంధ్రుల సంక్షిప్త చరిత్ర, భారతీయ తత్వశాస్త్రం, మన చరిత్ర, ఉపనిషత్ చింతన, భారతీయ సంస్కృతిలు ప్రముఖమైనవి. విశేష ప్రజాదరణను పొందాయి.